PRAPAT กางแผนธุรกิจปี 66 รุกตลาด “เวียดนาม” เต็มสูบ
PRAPAT แย้มผลงานปี 65 โตตามเป้า กางแผนธุรกิจปี 66 เดินหน้าขยายตลาดเวียดนาม ก้าวสู่การเป็นผู้นำด้านเทคโนโลยี
PRAPAT กางแผนธุรกิจปี 66 เดินหน้าขยายตลาดเวียดนาม ก้าวสู่ผู้นำด้านเทคโนโลยี
14 ธ.ค. 2565

นายสืบพงศ์ เกตุนุติ รองประธานกรรมการ และประธาน บริษัท พีรพัฒน์ เทคโนโลยี จำกัด (มหาชน) หรือ PRAPAT พร้อมด้วย ดร.สมภพ ศักดิ์พันธ์พนม ประธานกรรมการ และนายสมศักดิ์  ศิริชัยนฤมิตร ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด  หรือ APM ร่วมให้ข้อมูลกับนักลงทุนในงาน “Dinner Talk  ผู้บริหารบริษัทจดทะเบียนพบนักลงทุนเชียงใหม่”
ขณะเดียวกัน แนวโน้มผลการดำเนินงานไตรมาส 4/65 มองว่าจะเติบโตจากไตรมาสเดียวกันของปีก่อน โดยบริษัทฯ เชื่อมั่นว่าจะสามารถสร้างผลประกอบการในปี 65 ให้เติบโตตามเป้าหมาย โดยประเมินจากความสำเร็จในการดำเนินงานในช่วง 9 เดือนที่ผ่านมา (ม.ค. – ก.ย.65)
สำหรับทิศทางการดำเนินธุรกิจปี 66 บริษัทฯ จะเพิ่มการลงทุนที่เกาะฟูโกว๊ก (Phu Quoc) ซึ่งเป็นเกาะที่ใหญ่ที่สุดทางตอนใต้ของประเทศเวียดนาม  เพื่อสร้างศักยภาพการแข่งขันที่ยั่งยืน และให้สอดคล้องกับแผนการก้าวสู่การเป็นผู้นำด้านเทคโนโลยี Cleaning Hygiene Solutions เพื่อช่วยหนุนผลประกอบการในปี 66  เติบโตอย่างโดดเด่นและแข็งแกร่ง